கணவன்-மனைவி பாத்துக்கிட்டா பேசாம இருப்பாங்களா? அந்த நேரத்துல ரெண்டு பேரும் சந்திச்சது ஒரு சந்தோஷம். அது ஒரு ஆறுதலா, தெம்பா இருக்கும்ல! என்ன பேசுனீங்கன்னுலாம் நீங்க கேக்கக் கூடாது. அது பெர்சனல்; கணவன்-மனைவிக்கு இடையில பேச ஆயிரம் இருக்கும்! அதுனால, அதப்பத்தி கேக்காதீங்க. ஆனா, உங்களுக்கு ஒரு போட்டோ காட்டுறேன் பாருங்க... (மொபைலிலிருந்து எடுத்துக் காட்டுகிறார். அந்த போட்டோவில், நடராசன் சிசிச்சைப் பெற்ற, பெட்டுக்கு அருகில் அவருடைய காலடியில் சசிகலா உட்காந்து இருக்கிறார். சசிகலாவைச் சுற்றி பத்துக்கும் மேற்பட்ட அழகழகான குழந்தைகள் சிரித்துக் கொண்டு நிற்கிறார்கள். அவர்களை அணைத்தபடி சசிகலா போஸ் கொடுத்துள்ள காட்சி அதில் பதிவாகியிருந்தது. அந்த போட்டோவில் ஜெயலலிதாவைப் போல் நெற்றியில் திலகம் வைத்து, பிரகாசமாகத் தெரிகிறார் சசிகலா) இந்தப் பசங்கள்லாம் பேரப் பசங்க. இது பழனிவேல் பேத்தி, இது ராமச்சந்திரனோட பேரன் என்று ஒவ்வொருவரையும் அடையாளம் காட்டினார் நடராசன். அந்த போட்டோவை நான் கேட்டும் தர மறுத்துவிட்டார். இது ‘ஃபேமிலி பெர்சனல்’ போட்டோ. இதையெல்லாம் கேட்கக் கூடாது’ என்றார் சிரித்துக்கொண்டே.